สังเกตมาหลายวันว่าพื้นที่ฟุตบาทต้นซอยสาทร13 ผลักผู้ค้าไปขายกลางซอยเห็นมาหลายวันตอนแรกจะปล่อย แต่ไม่สบายใจเพราะดูแล้วเงียบไม่มีคนเข้าซื้อเท่าไหร่กลายเป็นคนเดินเข้าร้านสะดวกซื้อแทนทั้งที่น่าจะเป็นพื้นที่แบ่งปันให้คนมีโอกาสทำมาหากินและเป็นทางเลือกแรงงานในรพ.และข้างเคียงมีอาหารราคาเข้าถึงโดยมาจากชาวบ้านไม่ใช่กลายเป็นพื้นที่เอื้อร้านสะดวกซื้อเติบโตอย่างเดียวทั้งที่ร้านเหล่านี้ใช้พื้นที่สาธารณะจอดรถส่งของได้ไม่เคยถูกไล่ วันนี้ที่ถ่ายมายังจอดน้อยแต่ปกติเต็มตั้งแต่ปากซอย เลยอยากตั้งคำถามทำไมคนถูกขับออกจึงมีแต่ชาวบ้านคนตัวเล็กตัวน้อย อยากให้อ.ชัชชาติและทีม กทม.ใช้แว่นผู้ว่า กทม.ที่ต้องบริหารความแตกต่างให้ผู้คนที่มาอาศัยอยู่ร่วมกันได้ไม่อยากให้ใช้แว่นอดีตผู้บริหารทรัพย์สินจุฬามาใช้บริหารกทม. อย่างพื้นที่โดยรอบจุฬาชาวบ้านถูกขับไล่และบีบด้วยค่าเช่าราคาสูงจนชุมชนร้านค้าเก่าแก่โดยรอบหายเกือบหมดขาดอัตลักษณ์และดูแห้งแล้ง การบริหารกทม.ไม่ควรเป็นแบบนั้น วกกลับมาที่ปากซอยสาทร13 ปัญหาหลักที่พบเจอคือชอบมีคนขับรถมาจอดทิ้งไว้จากถนน2เลนขับสวนได้ในช่วงเวลารร.ยังไม่เลิกกลายเป็นถูกใช้จอดรถหมดไปฝั่งนึง ยิ่งปากซอยไม่ควรจอดแต่มอไซด์จอดกันเต็ม สมัย10กว่าปีก่อนไม่หนักขนาดนี้และมีตำรวจสน.ยานนาวามาคอยล็อกล้อเรื่อยๆ แต่ช่วงหลังไม่มีเลย จนกลายเป็นจอดกันเต็มฟากนึงรถสวนเข้าออกไม่ได้ อยากให้ดูแลตรงนี้มากกว่าเพราะเคยโทรแจ้งนานมากแล้วไม่ได้รับการแก้ไข จากใจคนที่อยู่ในซอยนี้มาตั้งแต่เกิดสามสิบกว่าปีแล้ว ขอบคุณค่ะ